Source: http://www.hardware.fi/artikkelit/artikkeli.cfm/amd_radeon_hd_7970_matka_tahitiin
Timestamp: 2017-09-23 14:47:09+00:00

Document:
AMD Radeon HD 7970: matka Tahitiin - Hardware.fi
Hardware.fi > Artikkelit > AMD Radeon HD 7970: matka Tahitiin
Artikkelin kirjoittaja: Panu Roivas 23. joulukuu, 2011 10:53 | 0 kommenttia
Joulukuun alussa emme odottaneet uuden sukupolven näytönohjaimen julkaisua ennen vuotta 2012. Itse asiassa julkaisun pitikin tapahtua tammikuussa, kunnes AMD muutti mieltään joulukuun puolivälissä. Windows 8 ja DirectX 11.1 -päivitys ovat vielä pitkän taipaleen päässä, ja nykyiset näytönohjaimet ovat riittäviä useimpiin moderneihin peleihin. Huolimatta siitä, että AMD tarkoituksellisesti lopetti Radeon HD 6990:n valmistuksen kuukausia sitten, olimme huolissamme huhuista 28 nm heikoista saannoista TSCM:llä, ja siitä johtuvasta mahdollisesta julkaisun myöhästymisestä.
Kun AMD siirsi julkaisua tälle päivälle, olimme vielä enemmän hämmentyneitä. AMD:n mukaan he olivat keränneet palautetta partnereiltaan, ja arvioineet valmiustasonsa riittäväksi joulua ja CES-messuja edeltävälle julkaisulle. Julkaisu pari päivää ennen joulua ei kuulosta erityisen järkevältä meistä, mutta toisaalta esimerkiksi Aasian suunnalla joulua katsotaan hieman eri kantilta kuin länsimaissa. Julkaisuaikataulun muutoksen perimmäisiä syitä on kuitenkin mahdotonta tietää. Valitettavaa on kuitenkin, että monet AMD:n partnerit eivät olleet valmiita tarjoamaan valmiita sovelluksia uuden näytönohjaimen ominaisuuksien testausta varten. Käytännössä siis tämä artikkeli on jollain tasolla enemmänkin esikatsaus kuin täysi arvostelu. Tulemme toki tekemään jatkoartikkelin kunhan loput testit on testattavissa.
Vaikka AMD julkaisikin kortin jo nyt ennen joulua, käytännössä kortit tulevat myyntiin alkuperäisen aikataulun mukaisesti, eli 9. tammikuuta lähtien. Samaan aikaan julkaistaan myös Radeon HD 7950, ja epäilemättä tulemme käsittelemään lisää uuden sukupolven ominaisuuksia, jotka jäävät tässä artikkelissa puolitiehen.
Valmiustasosta huolimatta AMD:n Radeon HD 7970 on täällä tänään, eikä se ole mikään pieni päivitys Radeon HD 6000 -sarjaan. Southern Islands -arkkitehtuuri on rakennettu alusta lähtien uusiksi, ja se tuo mukanaan pitkän listan ominaisuuksia, joista nimekkäin lienee DirectX 11.1 -tuki. 4,31 miljardin transistorin piiri on valmistettu 28 nm prosessilla, ja Tahiti-piirissä on noin 60% lisää transistoreja Caymaniin verrattuna. Uuden kehittyneemmän litografian ansiosta AMD pystyy kuitenkin tunkemaan transistorit 365 mm² piirille, joka on siis pienempi kuin edeltäjänsä 389 mm² pinta-ala.
Ennen kuin syvennymme arkkitehtuurin saloihin, katsotaan miten uuden kortin tekniset tiedot vertautuvat sen kilpailijoihin.
Stream-ytimet
Tekstuurin täyttönopeus
1375 MHz 1375 MHz 1250 MHz
384-bit 256-bit 2x 256-bit
2 x 8-pin 1 x 8-pin, 1 x 6-pin
375 W 244 W
$340-$380 (Newegg)
$700-$750 (EOL)
$500-$530 (1.5 GB)
Uusi kortti tuo mukanaan selviä parannuksia verrattuna Radeon HD 6970:ään. Stream-ytimiä on 33% enemmän, ja 384-bittisen muistiväylän ansiosta muistikaistan koko on 65% suurempi. Ainoat muuttumattomana pysyneet speksit ovat 32 ROP-yksikköä ja 250 W TDP-arvo. Näiden lukujen (ja 549$ suositushinnan) perusteella voimme odottaa, että Radeon HD 7970 tulee voittamaan 6970:n selvästi, ja asettuu jonnekin GeForce GTX 580:n ja Radeon HD 6990:n välimaastoon. Pelkkä pelisuorituskyky ei ole kuitenkaan koko tarina tällä kertaa, ja käymme asiaa tarkemmin läpi arkkitehtuurikatsauksessa.
Aloitetaan ensin jakamalla hieman tietoutta Radeon HD 7000 -sarjasta. Huhuista huolimatta kaikki 28 nm Radeon HD 7000 -sarjan näytönohjaimet perustuvat Graphics Core Next -arkkitehtuuriin. Tämä sisältää 7700-sarjan (Cape Verde), 7800-sarjan (Pitcairn), ja 7900-sarjan (Tahiti). AMD sisällyttää 7000-sarjan alle myös vanhempia 40 nm tuotteita, jotka ovat käytännössä uudelleen brändättyjä VLIW4/5-arkkitehtuuria käyttäviä piirejä.
Kaikki Southern Islands -pohjaiset kortit jakavat samat ominaisuudet, mikä on hyvä uutinen. Alla on dia, jossa AMD esittää tuoteperheiden sijainnin AMD:n nykyisessä mallistossa:
Kuten tulet testeissä näkemään, Radeon HD 7900 suoriutuu kuten sen paikka diassa antaa olettaa. Huomaa myös, että kaikki sarjat aiotaan julkaista Q1 2012, mukaan lukien kahden piirin lippulaivamalli.
Ilmeisesti AMD aikoo pitää Radeon HD 6900 -sarjan elossa vielä jonkin aikaa, ja 7800-sarja tulee asettumaan hieman sen alapuolelle. Vastaavasti 7700-sarjan kortit tulevat olemaan hieman nykyistä 6800-sarjaa hitaampia. Oletettavasti nämä kortit ovat piirikooltaan selvästi pienempiä ja näin ollen kannattavampia valmistaa kunhan TSMC:n 28 nm prosessi on täydessä vauhdissa.
Seuraava sivuGraphics Core Next: Southern Islands -arkkitehtuuri

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD